
УТВЪРДИЛ:   
Мима Вълкова
 Директор на ДГ „Здравец“
 гр.Стралджа

ПРОГРАМА 
ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА ДЕЦАТА ОТ УЯЗВИМИ ГРУПИ

ДГ „Здравец“гр.Стралджа и филиали в с.Лозенец и с.Първенец






Настоящата Програмата е приета от Педагогическия съвет на проведено заседание с 
Протокол № 01/15.09.2022г.




УВОД:
   Настоящата програма цели да начертае целите и задачите на работа с деца от ДГ „Здравец“гр.Стралджа и филиали в с.Лозенец и с.Първенец и урежда взаимоотношенията между институциите, във връзка с предоставянето на приобщаващо образование. Всяко дете има право на достъп до образование независимо от етническия му произход, наличието на увреждане или икономическото положение на семейството му и това право е залегнало в Конвенцията на ООН за правата на детето. Процесът на приобщаване се състои в търсене на ресурсите на всяко дете за активното му участие в детската и училищна общност.
Настоящата Програма за предоставяне на равни възможности и за приобщаване на деца от уязвимите групи е разработена при съобразяване нормите на Закона за предучилищното и училищното образование и Наредбата за приобщаващото образование, определяща държавния образователен стандарт за приобщаващото образование и в съответствие с действащите стратегически и оперативни национални документи, в изпълнение на държавната политика за предоставяне на равни възможности на всички български граждани за приобщаване на децата и учениците от уязвими групи.
Уязвими са онези лица и групи от хора, които търпят ограничения по отношение на участието им в социалния живот и ползването на социални права. Уязвимите групи не успяват да получат достъп или да се възползват от възможностите, които предлагат обществото и икономиката, стават жертва или попадат в ситуация на риск от маргинализация и социално изключване. Необходима е целенасочена политика на интеграция и предоставяне на равни възможности на децата от етническите малцинства, деца със специални образователни потребности, деца с увреждания, деца с хронични заболявания, деца жертви на насилие както и деца на многодетни семейства. Това са така наречените уязвими групи деца.
Програма се базира на:
· Закон за предучилищното и училищното образование;
· Наредба за приобщаващото образование;
· Стратегия за образователна интеграция на децата и учениците от етническите малцинства;
· Рамкова програма за интегриране на ромите в българското общество (2010 – 2020 г.);
· Национална стратегия на Р. България за интегриране на ромите (2012 – 2020 г)
· Закон за защита от дискриминация;
·  Конвенция за борба срещу дискриминацията	в областта на образованието
· Закон за закрила на детето
· Конвенция на ООН за правата на детето
 
І. ЦЕЛИ НА ПРОГРАМАТА:

1. Пълноценна социализация на децата от уязвими групи.
2. Гарантиране на равен достъп до качествено образование.
3. Утвърждаване на интеркултурното, гражданското и приобщаващото образование като неотменна част от процеса на модернизация в ДГ.
4. Откриване и развитие на уникалните заложби на децата от уязвими групи.

II. ДЕЙНОСТИ ЗА ПОСТИГАНЕ НА ЦЕЛИТЕ :

1. Дейности за повишаване компетентностите на учителите за работа с деца от уязвими групи:

1.1. Осигуряване на допълнителна квалификация на педагогическите специалисти за работа в мултикултурна образователна среда.
1.2. Изграждане и функциониране на информационна система за проследяване на деца в риск.


1.3. Прилагане на разнообразни практики насочени към съхраняване и развитие на културната идентичност на децата от етническите малцинства.
1.4. Ранно идентифициране на деца от уязвими групи.
1.5. Ранно оценяване на потребностите и превенция на обучителните затруднения. 

2. Дейности за интеграция на децата от уязвими групи в детската градина и за подобряване на училищната готовност:

2.1.  Създаване на условия за успешна адаптация на децата от уязвимите групи и пълноценно включване в образователния процес.
2.2.  Повишаване на степента на училищна готовност на децата от ромски произход за осигуряване на равен старт в училище.
2.3.  Подобряване на здравния статус на децата от уязвими групи чрез редовно наблюдение на здравното, физическото и психомоторното развитие.
2.4.  Превенция на неглижирането, насилието и други рискове в ранна детска възраст.Осигуряване на подкрепа за деца, живеещи в неблагоприятна семейна,емоционална и културна среда.
2.5.  Ранно оценяване на индивидуалните потребности на децата с цел да им се предложи и осигури адекватна помощ.
2.6.  Преодоляване на затрудненията на децата с обучителни проблеми в подготовката за училище чрез осигуряване на специализирана помощ в обучението, общуването с връстници, справянето с емоционални и други проблеми.
2.7.  Подкрепа на разнообразни съвместни изяви на деца от различни етнически общности за съхраняване и развитие на общите и специфични традиции по регион.
3. Дейности за формиране и развитие на родителски умения и подкрепа към
родителите:
3.1. Повишаване на родителския капацитет за отглеждане и възпитание на децата чрез предоставяне на възможности на родителите от уязвими групи за придобиване на познания, трениране на умения и създаване на нагласи за отговорно и зряло родителство.
3.2. Повишаване ролята на родителите като основен фактор в социалното, здравното и емоционално развитие на децата.
3.3. Мотивиране и активно включване на родителите в интеграционния процес, както и приемане идеята за ценността на образованието за бъдещето на децата им.
3.4. Преодоляване на негативните нагласи и стереотипите на останалите родители към малцинствените и уязвими групи чрез взаимно опознаване и приемане на различията.
3.5. Провеждане на информационни кампании и родителски срещи за родителите с цел разясняване на взаимните ползи от интегрираното обучение на децата от уязвими групи.
3.6. Ангажиране на родителите на деца от уязвими групи в училищни настоятелства и обществени съвети.

III. ПЛАН ЗА ДЕЙСТВИЕ ПО ПРОГРАМАТА

	ДЕЙНОСТ
	СРОК
	ОТГОВОРНИК
	ЗАБЕЛЕЖКА

	Идентифициране на деца, които имат необходимост от подкрепа

	постоянен
	Учители по групи
	

	Ранно откриване на деца в риск от обучителни затруднения

	Септември
Октомври
	Учители първа група
	

	Дейности по  Механизъм за обхват

	Постоянен
	Директор
Комисия по обхват
	

	Определяне на координатор на екипа за оказване на подкрепа

	До  01.10.2022 г
	Директор
	

	Представяне на дейности по интереси
	До 01.10.2022 г
	Учители по групи
	

	Оценка на потребности на деца със COП през уч. 2022/2023 г.

	Постоянен
	Учители по групи
	

	Оценка на потребности на деца със COП през уч. 2022/2023 г.

	Не по-късно от 3 месеца след идентифициране на нуждата
	Екип за личностно развитие
	

	Превантивни мерки за недопускане отпадане от ДГ 
	постоянен
	Директор и учители
Екип по обхват
	

	Организиране и провеждане на “Училище за родители“  - по плана за работа с родители
	 Един път в месеца
 / при интерес от страна на родителите и два пъти месечно/
	Директор 
Учители по групи
 
	

	Повишаване интереса на децата,чрез участие в мероприятия на детската градина по годишния план
Стимулиране участието на деца от различни етнически групи в изяви и състезания през уч. 2022/2023 г

	постоянен
	Учители 
	

	Стимулиране участието на деца с изявени дарби в изяви и състезания 2022/2023 г.

	постоянен
	Учители
	

	Обучение на педагогически специалисти за работа в мултикултурна среда
	по график,заложен в плана за квалификация

	Директор  
Комисия по квалификация
	

	По-голяма атрактивност на преподавания материал, чрез интерактивни методи, онагледяване 2022/2023 г.

	постоянен
	Учители / практическа насоченост
	



ПОЛИТИКИ ЗА ВЗАИМОДЕЙСТВИЕ, МЕЖДУ УЧАСТНИЦИТЕ В ПРОЦЕСА НА ПРИОБЩАВАЩО ОБРАЗОВАНИЕ

Повишаване участието и ангажираността на родителите и обществеността.

	ДЕЙНОСТ
	БРОЙ ИНИЦИАТИВИ
	ОТГОВОРНИК
	ЗАБЕЛЕЖКА

	Включване на родителската общност за повишаване на активността й и сътрудничество с ръководство на детската градина

	2 пъти в месеца 
 / в зависимост от интереса на родителите/
	Директор
Учители по групи
	

	Разчупване стереотипа на провеждане на родителски срещи

	  1 – 2  родителски срещи през учебната година
	Директор
Учители 
	

	Сътрудничество с различни организации —Дирекция „Социално подпомагане”, отдел
„Закрила на детето”, НО „Здраве и социално развитие“, НО „Тръст за социална алтернатива“ и др.

	 м. ноември
	Директор
Учители 
	

	Планиране на дейности в групите, насочени към идентифициране на деца в риск,  индивидуалното им консултиране и работа с родителите
	ежемесечно
	Директор 
Учители 
	



V. ОЧАКВАНИ РЕЗУЛТАТИ

Участие на всички заинтересовани страни в процеса на образователната интеграция. Успешно интегрирани деца в мултикултурна образователна среда.
Повишен обхват в ДГ на деца подлежащи на задължително образование. Придобити знания, умения и компетентности за работа в мултикултурна образователна среда в подготовката на педагогическите специалисти.
Осъществена квалификация на педагогически специалисти за работа в мултикултурна образователна среда.

VI. ИНДИКАТОРИ ЗА РЕЗУЛТАТ

· дял от децата, подлежащи на задължително образование (от 5 до 7 години), обхванати в детската градина;
· дял на отпадналите от ДГ за една учебна година;
· дял на учителите, преминали обучение за работа в мултикултурна образователна среда и за работа с деца със COП.
Устойчивостта на програмата ще се измерва чрез осигуряване на трайно и дългосрочно въздействие на постигнатите резултати. 

   Институционална устойчивост:

1.Придобитият опит по време на изпълнение на дейностите по програмата ще бъде използван в бъдещи допълнителни дейности за децата.
2.Изработеният практически модел ще ни помага и в бъдеще да решаваме конкретни проблеми сред децата за решаване на ключови въпроси в съвместната дейност и изчистване на някои пропуски при обучението им.
3.Натрупаните и документираните знания за бит, традиции, обичаи, празници, песни и танци ще бъдат основа за инкорпорирането /съчeтание/ им в програмата на детското заведение.

   Ефект по отношение на целевите групи:

1.Успешното реализиране на програмата ще даде възможност за приобщаване на деца със COП и децата от етническите малцинствени групи към обществото и те ще могат да развият умения, знания и самочувствие за бъдеща социална, творческа и професионална реализация.
2.Предоставянето на равен достъп до образование ще засили мотивацията за включване в образователния процес.
3.Децата със специфични образователни потребности ще имат възможност да участват в общи дейности. Програмата осигурява контакти, приемственост, приятелство и взаимопомощ между децата.

4.Повишената информираност на родителите и придобитите нови знания ще им даде стимул да подкрепят и насърчават своите деца, ще ги превърне в активни партньори в образователния процес и в живота на ДГ.

                                         VII. ЗАКЛЮЧЕНИЕ
 
Приобщаващото образование е процес на осъзнаване, приемане и подкрепа на индивидуалността на всяко дете и на разнообразието от потребности на всички деца, чрез активиране и включване на ресурси, насочени към премахване на пречките пред ученето и научаването, и към създаване на възможности за развитие и участие на децата във всички аспекти на живота на общността.
В ДГ „Здравец“гр.Стралджа и филиали в с.Лозенец и с.Първенец се обучават деца от различни етноси.    Комплексните дейности по програмата ще допринесат за преодоляване на различията, осигуряване на равен достъп, успешна социализация и мотивация на деца и родители за участие в образователния процес. Равният достъп до образование и получаването на  качествено образование са взаимно обвързани — равният достъп означава достъп до качествено образование, а качественото образование разкрива пълния си потенциал само, ако до него има достъп всяко българско дете.
   Всички участници в дейностите по програмата са поставени пред равни възможности за участие и реализация. Всяка една от дейностите е фокусирана върху изграждане на среда, която да утвърждава принципа на равните възможности и липсата на дискриминация по отношение на пол, възраст, религиозни убеждения, физически увреждания и др.
   Дейностите по програмата дават възможност за равно третиране и равни възможности на всички участници, учители, партньори, независимо от пол, paca, религиозна принадлежност, възраст, увреждания, сексуална ориентация и пр.
   За изпълнението на Програмата важно значение има сътрудничеството между всички пряко ангажирани институции, неправителствения сектор и родителската общност.
Всички участници в образователния процес (семейство, детска градина, институции, HПO) трябва да бъдат еднакво отговорни и ангажирани за постигането на поставените цели.
Програмата се актуализира в началото на всяка учебна година и в случаи на значителни промени в организацията на работа или на нормативните актове.
С програмата са запознати всички членове на колектива.
Програмата за предоставяне на равни възможности и за приобщаване на децата от уязвими групи на ДГ  „Здравец“гр.Стралджа и филиали в с.Лозенец и с.Първенец за учебната 2022 - 2023 г. е разработена съгласно чл.22, ал.2, т.7 от ЗПУО.

